Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19045

a) Szabványok és ajánlott eljárások, az Egyezmény előírásainak megfelelően a Tanács által elfogadott anyag.Ezek meghatározása a következő: Szabvány: Fizikai tulajdonságra, kialakításra, anyagra, teljesítményre, személyre, vagy eljárásra vonatkozó bármely előírás, amely egységes alkalmazása elismerten fontos a nemzetközi légi-közlekedés biztonsága, vagy rendszeressége szempontjából és amelyhez a szerződő államok az Egyezménnyel összhangban alkalmazkodni fognak; Ha teljesítésük nem lehetséges, akkor a 38. cikkely hatálya alapján a Tanácsot értesíteni kötelező. Ajánlott gyakorlat: Fizikai tulajdonságra, kialakításra, anyagra, teljesítményre, személyre, vagy eljárásra vonatkozó bármilyen előírás, amelynek egységes alkalmaza elismerten kívánatos a nemzetközi légiközlekedés biztonsága, rendszeressége, vagy hatékonysága érdekében és amely alkalmazására a szerződő állam az Egyezménnyel összhangban törekszik.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes